Document ID: 32013D0751

KOMISIJAS LĒMUMS
(2013. gada 11. decembris)
par Lietuvas Republikas paziņojumu attiecībā uz valsts pārejas plānu, kas minēts 32. pantā Eiropas Parlamenta un Padomes Direktīvā 2010/75/ES par rūpnieciskajām emisijām
(izziņots ar dokumenta numuru C(2013) 8636)
(Autentisks ir tikai teksts lietuviešu valodā)
(2013/751/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2010. gada 24. novembra Direktīvu 2010/75/ES par rūpnieciskajām emisijām (piesārņojuma integrēta novēršana un kontrole) (1) un jo īpaši tās 32. panta 5. punkta otro daļu,
tā kā:
(1)
Saskaņā ar Direktīvas 2010/75/ES 32. panta 5. punkta pirmo daļu Lietuvas Republika 2012. gada 31. decembrī iesniedza Komisijai valsts pārejas plānu (VPP). (2)
(2)
VPP pilnīguma izvērtēšanas laikā Komisija konstatēja, ka dažas VPP ietvertās iekārtas neatbilst iekārtām, kuras bija iekļautas emisiju pārskatā, ko Lietuvas Republika iesniedza saskaņā ar Eiropas Parlamenta un Padomes Direktīvu 2001/80/EK (3). Tāpēc Komisija 2013. gada 12. jūnija vēstulē (4) lūdza Lietuvas iestādēm paskaidrot šīs neatbilstības, apstiprināt, ka Direktīvas 2010/75/ES 29. panta noteikumi, izstrādājot VPP, ir pareizi piemēroti, un sniegt trūkstošos datus par atsevišķām iekārtām.
(3)
Lietuvas Republika iesniedza Komisijai papildu informāciju 2013. gada 26. jūnija vēstulē. (5)
(4)
Pēc VPP turpmākas izvērtēšanas un papildu informācijas saņemšanas Komisija 2013. gada 23. jūlijā nosūtīja otru vēstuli Lietuvas Republikai (6), kurā lūdza precizēt, kāpēc piecām iekārtām ir piemērotas emisiju robežvērtības, kas minētas pielikuma C papildinājuma C.1. tabulas 5. piezīmē Komisijas Īstenošanas lēmumam 2012/115/ES (7).
(5)
Lietuvas Republika 2013. gada 20. augusta vēstulē (8) sniedza papildu informāciju par pelnu saturu degvielā, ko lieto dažās iekārtās, kas ietvertas VPP.
(6)
Komisija 2013. gada 27. septembra vēstulē (9) lūdza sīkāk precizēt un papildināt šos datus saskaņā ar informāciju, kas prasīta Lēmumā 2012/115/ES.
(7)
Lietuvas Republika 2013. gada 3. oktobrī (10) pa e-pastu iesniedza papildu sertifikātus par mazuta sastāvu un apstiprināja, ka visa pieejamā informācija ir nosūtīta Komisijai un ka attiecībā uz minētajām piecām iekārtām tika izpildīti nosacījumi ERV piemērošanai, kas minēti pielikuma C papildinājuma C.1. tabulas 5. piezīmē Īstenošanas lēmumam 2012/115/ES.
(8)
Tādējādi Komisija VPP ir izvērtējusi atbilstīgi Direktīvas 2010/75/ES 32. panta 1., 3. un 4. punktam un Īstenošanas lēmumam 2012/115/ES.
(9)
Proti, Komisija ir pārbaudījusi to datu, pieņēmumu un aprēķinu konsekvenci un pareizību, kas izmantoti, lai noteiktu katras VPP ietvertās sadedzināšanas iekārtas daļu maksimāli pieļaujamajās emisijās, kuras izklāstītas VPP, un ir analizējusi, vai VPP ir paredzēti uzdevumi un saistītie mērķi, pasākumi un grafiki šo uzdevumu izpildei, kā arī uzraudzības mehānisms turpmākas atbilstības novērtēšanai.
(10)
Komisija konstatēja, ka 2016. un 2019. gadam noteiktās maksimāli pieļaujamās emisijas ir aprēķinātas, izmantojot atbilstīgus datus un formulas, un ka aprēķini ir pareizi. Lietuvas Republika ir sniegusi pietiekamu informāciju par pasākumiem, kas tiks īstenoti, lai ievērotu maksimāli pieļaujamās emisijas, veiktu uzraudzību un ziņotu Komisijai par VPP īstenošanu.
(11)
Komisija ir apmierināta, ka Lietuvas iestādes ir ņēmušas vērā noteikumus, kas izklāstīti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES.
(12)
VPP īstenošanai būtu jānotiek, neierobežojot citus spēkā esošus valsts un Savienības tiesību aktus. Proti, nosakot atsevišķus atļaujas nosacījumus VPP ietvertām sadedzināšanas iekārtām, Lietuvas Republika vajadzētu nodrošināt, ka netiks apdraudēta atbilstība prasībām, kas cita starpā izklāstītas Direktīvā 2010/75/ES, Eiropas Parlamenta un Padomes Direktīvā 2008/50/EK (11) un Eiropas Parlamenta un Padomes Direktīvā 2001/81/EK (12).
(13)
Direktīvas 2010/75/ES 32. panta 6. punktā ir noteikts, ka Lietuvas Republikai jāinformē Komisija par jebkādām turpmākām VPP izmaiņām. Komisijai būtu jāizvērtē, vai šādas izmaiņas atbilst noteikumiem, kas paredzēti Direktīvas 2010/75/ES 32.panta 1., 3. un 4. punktā un Īstenošanas lēmumā 2012/115/ES,
IR PIEŅĒMUSI ŠO LĒMUMU.
1. pants
1. Pamatojoties uz Direktīvas 2010/75/ES 32. panta 1., 3. un 4. punktu un Īstenošanas lēmumu 2012/115/ES, netiek izteikti iebildumi pret valsts pārejas plānu, kuru Lietuvas Republika paziņoja Komisijai 2012. gada 31. decembrī saskaņā ar Direktīvas 2010/75/ES 32. panta 5. punktu un kurš ir grozīts atbilstīgi papildu informācijai, kas nosūtīta 2013. gada 26. jūnijā, 2013. gada 20. augustā un 2013. gada 3. oktobrī. (13)
2. Valsts pārejas plānā ietverto iekārtu saraksts, piesārņojuma veidi attiecībā uz plānā ietvertajām iekārtām un piemērojamās maksimāli pieļaujamās emisijas ir sniegtas pielikumā.
3. Lietuvas iestāžu veiktā valsts pārejas plāna īstenošana neatbrīvo Lietuvas Republiku no pienākuma ievērot Direktīvas 2010/75/ES noteikumus par atsevišķu plānā ietverto sadedzināšanas iekārtu emisijām un citus Eiropas Savienības attiecīgos tiesību aktus vides jomā.
2. pants
Komisija novērtē, vai valsts pārejas plāna turpmākās izmaiņas, par kurām Lietuvas Republika ziņos nākotnē, atbilst noteikumiem, kas izklāstīti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES.
3. pants
Šis lēmums ir adresēts Lietuvas Republikai.
Briselē, 2013. gada 11. decembrī

Labels: 1
18
20